China o ia de la capăt. Un nou val de coronavirus pune în carantină o regiune întreagă | Newsweek Romania
China impune din nou măsuri restrictive privind libera circulație în provincia Jilin, o regiune din nord-est, după ce au apărut noi focare de coronavirus, arată Digi 24.



Autoritățile din provincie au oprit transportul cu trenul și autobuzul, au închis școlile și au plasat în carantină peste 100 de milioane de oameni.

Măsurile stricte au creat îngrijorare, întrucât oamenii au crezut că cea mai gravă epidemie a națiunii s-a terminat.

Copiii se pot juca afară doar dacă poartă măști, iar angajații din sistemul de sănătate au revenit la echipamentele de protecție.

"Este frustrant pentru că nu știi când se va termina.", povestește Fan Pai, care lucrează la o companie comercială din Shenyang, un oraș din provincia din Liaoning, care se confruntă și cu restricții reînnoite.

Reacția rapidă și puternică a Chinei reflectă frica sa privind revenirea celui de-al doilea val, după ce măsurile pentru reducerea răspândirii virusului au implicat costuri economice și sociale uriașe.

Autoritățile din Shulan, un oraș din Jilin, au declarat că vor lua cele mai stricte măsuri pentru a combate virusul.

Persoanele suspecte vor trebui să rămână izolate, iar o singură persoană din familie va avea voie să plece să cumpere cele necesare, timp de două ore, o dată la două zile.

Un sentiment de deja vu se face simțit în Jilin, care a suferit aceleași restricții în  februarie și martie, în ciuda raportării zilnice a cazurilor în cifre unice atunci. În general, totalul cazurilor în provincia Jilin este de 127. Prin comparație, provincia Hubei avea 68.000, mai arată sursa citată.
[('Geo-politică', 336), ('Știre reală', 457), ('Minimizarea impactului COVID-19', 31), ('Narațiuni legate de vaccinare', 228), ('Acuzații de autoritarism și distopie', 358), ('Criticarea restricțiilor', 152), ('Teorii ale conspirației', 236), ('Satiră', 327), ('Narațiuni legate de sănătate', 202), ('Criticarea actorilor naționali și internaționali', 49)]